canton: gr

abbreviation: OVias

pdf_content: 807.110 - Ordinaziun davart las vias dal chantun Grischun (OVias)    807.110   Ordinaziun davart las vias dal chantun Grischun (OVias)  dals 20-12-2005 (versiun dals 01-01-2016)  relaschada da la regenza ils 20 da december 2005  1. Disposiziuns generalas  Art.  1 * …  Art.  2 Vias principalas 1 Vias principalas en il senn da la lescha davart las vias èn: 1. la via dal Güglia da l'access A13 Cuira sid fin Silvaplauna; 2. la via d'Engiadina da Silvaplauna fin al cunfin Svizra/Austria tar il Schalkhof; 3. la via dal Malögia da Silvaplauna fin al cunfin Svizra/Italia a Castasegna; 4. la  via  dal  Bernina  da  Punt  Muragl/Samedan  fin  al  cunfin  Svizra/Italia  a   Campocologno; 5. la via dal Partenz da Claustra/Selfranga fin Tavau; 6. la via dal Flüela da Tavau fin Susch; 7. la via dal Fuorn da Zernez fin al cunfin Svizra/Italia a Müstair; 8. la via sursilvana da la colliaziun A13 Vial/La Punt fin al cunfin dal chantun   Uri; 9. la via dal Lucmagn da Mustér fin al cunfin dal chantun Tessin; 10. la via dal Meir da l'access A13 Tusaun fin Casti; 11. la via da la Landwasser da Casti fin Tavau; 12. la  via  tudestga da  Cuira  Obertor  fin  al  cunfin cun il  chantun Son Gagl  a   Mastrils; 13. la  via  taliana da Cuira  Obertor  fin  al  cunfin  cun  il  chantun  Tessin  a  San    Vittore.  Art.  3 Trajects da pass 1 Sco pass respectivamain sco trajects da pass valan: 1. il San Bernardin dal portal dal nord dal tunnel dal San Bernardin en Valragn   fin l'access A13 a San Bernardin; 2. il Spleia da Spleia fin al cunfin Svizra/Italia;  * tabellas da las modificaziuns a la fin dal relasch   1     807.110    3. il Güglia da Bivio fin Silvaplauna; 4. il Malögia da Malögia culm fin Casaccia; 5. l'Alpsur da Tschamut fin al cunfin cun il chantun Uri; 6. il Lucmagn da Fuorns fin al cunfin dal chantun Tessin; 7. l'Alvra da Bravuogn fin La Punt Chamues-ch; 8. il Bernina da Lagalb fin San Carlo; 9. il Flüela da Pischa fin Susch; 10. il Fuorn da Zernez fin Tschierv; 11. l'Umbrail da Sta. Maria V.M. fin al cunfin Svizra/Italia; 12. la Forcola di Livigno da l'uffizi da dazi La Motta fin al cunfin Svizra/Italia.  Art.  4 Register da las vias 1 L'uffizi da construcziun bassa maina in register da las vias chantunalas.  Art.  4a * Traject entaifer il vitg 1 Sco traject entaifer il vitg vala la part da la via chantunala entaifer las tavlas dal   lieu. 2 Sche las tavlas dal lieu mancan, vala il cumenzament da l'abitadi lartg sco cunfin  dal traject entaifer il vitg. Ils puncts da cumenzament e da finiziun dal traject entaifer  il vitg vegnan fixads en quest cas dal departament suenter avair tadlà la vischnanca.  Art.  5 Traffic betg motorisà 1. plans secturials da las raits da sendas da viandar e da velo *  1 Las raits da sendas da viandar e da velo vegnan determinadas en plans secturials   che sa basan sin in concept da raits dal departament.  Ils plans secturials vegnan   approvads, controllads periodicamain ed adattads sche necessari da la regenza. * 2 Sco post  spezialisà  procura l'uffizi  da construcziun bassa ch'ils  plans secturials   vegnian actualisads permanentamain. Plinavant relascha el directivas tecnicas per la   construcziun e per la signalisaziun da las vias dal traffic betg motorisà. * 3 … * 4 … * 5 … * 6 … *  Art.  5a * 2. intervenziuns en las raits da vias 1 Intervenziuns en las raits da vias dal traffic betg motorisà ston vegnir preschentadas  ordavant al post spezialisà. 2 Sco intervenziuns valan l'admissiun, l'aboliziun ed il spustament da trajects da vias,   midadas d'utilisaziun essenzialas, la realisaziun e la midada da la signalisaziun sco   er edifizis, stabiliments e mesiras che restrenschan l'utilisaziun per in temp pli lung.  2       807.110   3 Davart  intervenziuns  pli  pitschnas  decida  il  post  spezialisà.  El  po  colliar  sia  decisiun  cun  cundiziuns  e  cun  pretensiuns.  Intervenziuns  pli  grondas  dovran  in  conclus da la regenza. 4 Intervenziuns  ston  per  regla  vegnir  cumpensadas  da  la  chaschunadra  u  dal  chaschunader.  Art.  5b * 3. incumbensas da las vischnancas e da las organisaziuns  professiunalas  1 Las vischnancas reglan lur raits da vias dal traffic betg motorisà en il rom da la  planisaziun locala, resguardond las prescripziuns dals plans surordinads. 2 Ellas pon autorisar il chantun da projectar ils stabiliments. 3 La  regenza  regla  las  incumbensas  e  l'indemnisaziun  da  las  organisaziuns  professiunalas en cunvegnas da prestaziun.  Art.  6 Relaziuns da proprietad, register funsil 1 Sche mesiras da construcziun vi d'ina via chantunala chaschunan midadas da la  zona da la via dal chantun, ston las relaziuns da proprietad ed ils ulteriurs dretgs   vegnir reglads. 2 Las midadas ston vegnir inscrittas en il register funsil.  Art.  7 Obligaziuns d'annunzia 1 Las vischnancas ston  annunziar  mintga  onn a  l'uffizi  da  construcziun bassa ils   sutpassaments  dal  dumber  minimal  da  30  persunas  en  las  fracziuns  da  lur  vischnancas. 2 Ultra da quai ston ellas communitgar a l'uffizi da construcziun bassa projects da  construcziun entaifer la zona da la via, entaifer las lingias da construcziun u entaifer  zonas da projectaziun u territoris da projects da vias.  2. Utilisaziun da las vias  Art.  8 Utilisaziun scumandada, malnettezzas 1 Deponer  material  e  laschar  vehichels  ed  apparats  entaifer  la  zona  da  la  via,   spezialmain sut punts ed en sutpassadis, è suttamess ad ina permissiun da l'uffizi da  construcziun bassa. 2 Vehichels che n'èn betg deponids correctamain e che impedeschan il mantegniment   da la via pon – sin ordinaziun da l'uffizi da construcziun bassa – vegnir transportads  davent, e quai sin ils custs da la possessura u dal possessur. 3 Tgi che fa vegnir malnetta la via, sto avertir las utilisadras ed ils utilisaders da la  via e nettegiar immediatamain la via, e quai sin agens custs.   3     807.110    Art.  9 Serrar la via 1 En  cas  d'in  privel  smanatschant,  tar  eveniments  da  la  natira,  tar  lavurs  da  construcziun e da mantegniment u per motivs tecnics è l'uffizi da construcziun bassa  autorisà da serrar temporarmain vias chantunalas, e quai per part u dal tuttafatg. La   serrada sto vegnir tolerada senza indemnisaziun. *  Art.  10 Edifizis e stabiliments 1 Edifizis e stabiliments sur las vias chantunalas ston vegnir construids aut avunda ed  ordaifer il profil da spazi liber. Per ch'els na crodian betg giu, ston els ultra da quai   esser segirads en moda suffizienta. 2 Stangas,  pitgas ed auters indrizs colliads cun il terren per tals stabiliments ston  vegnir construids ordaifer il profil da spazi liber, e quai uschia che la segirezza dal  traffic è garantida e che la deflussiun da l'aua na vegn betg impedida. 3 Conducts, binaris e.u.v. ston vegnir mess, sche pussaivel, ordaifer il territori dals  vials en la chinetta u en il passape.  Els ston resister al  diever tras il  traffic e na  dastgan betg periclitar la segirezza dal traffic. Nua che conducts sutterrans traversan  la via, duai il corpus da la via, sche pussaivel, vegnir perfurà. 4 … *  3. Projectaziun, construcziun e mantegniment  Art.  11 Project d'exposiziun 1 Il  project  d'exposiziun  consista  dals  plans  dal  project,  dal  rapport  tecnic,  dal  preventiv sco er dal plan per l'acquist dal terren e da la tabella davart l'acquist dals   dretgs. 2 Ils  plans dal project  ed il  rapport  tecnic  defineschan la moda,  la dimensiun,  la  situaziun  e  la  construcziun  tecnica  da  la  via  inclusiv  tut  ils  ulteriurs  edifizis  e  stabiliments e fixeschan eventualas lingias da construcziun. 3 Il  plan per l'acquist  dal terren fixescha,  tgenins bains immobigliars che vegnan  duvrads per la via. 4 La  tabella  davart  l'acquist  dals  dretgs  cuntegna  in  register  da  las  persunas  pertutgadas cun l'indicaziun dals dretgs che duain vegnir acquistads.  Art.  12 Procedura da cunrapport * 1 … * 2 … * 3 La procedura da cunrapport succeda da princip sut la direcziun dal departament. En  la procedura simplifitgada è la direcziun chaussa da l'uffizi da construcziun bassa. *  4       807.110   4 Tar projects da vias naziunalas è la regenza cumpetenta per la posiziun chantunala  a la confederaziun. Il departament fa ordavant ina procedura da cunrapport tar ils  uffizis chantunals pertutgads. *  Art.  13 Dretg d'utilisaziun per passapes * 1 Per  passapes  che  passan  sin  sia  zona  da  la  via  po  il  chantun  conceder  a  las  vischnancas in dretg d'utilisaziun gratuit, destinà a la publicitad. * 2 Il dretg d'utilisaziun vegn concedì sco servitut persunala e vegn purtà en il register   funsil.  Art.  14 Serrada durant l'enviern * 1   Ils suandants pass na vegnan betg tegnids averts dal chantun durant l'enviern: il San  Bernardin, il Spleia, l'Alpsur, l'Alvra, il Flüela, il Lucmagn, l'Umbrail e la Forcola di  Livigno. 2 Quests trajects da vias pon vegnir tegnids averts l'atun mo uschè ditg che l'aura e  che la segirezza dal traffic permetta e che la rumida da la via è pussaivla cun pauc  sforz. Las medemas premissas valan per avrir la via la primavaira. 3 … *  Art.  15 Custs per la signalisaziun da las vias * 1 Ils custs per montar e per mantegnair la signalisaziun da vias chantunalas sco er da  strivlas melnas e da vials da velo van a quint dal chantun.  Las vischnancas ston  surpigliar particularmain ils custs per montar e per mantegnair la signalisaziun da   plazzas da parcar, da vials da bus, da fermadas dal traffic public e da las sbuccadas   da vias communalas en vias chantunalas. * 2 Ils custs per montar la signalisaziun da zonas per quietar il traffic van a quint da las  vischnancas. Ils custs da mantegniment vegnan surpigliads dal chantun. * 3 En connex cun las amplas da traffic vegnan ils custs repartids tranter il chantun e   las vischnancas sin basa da la valitaziun dals avantatgs. 4 Ils  custs  d'energia  per  la  signalisaziun  entaifer  il  vitg  van  a  quint  da  las   vischnancas. Il medem vala per ils custs d'energia che resultan per signalisar e per   illuminar strivlas melnas entaifer ed ordaifer il vitg. *  4. Via e territori cunfinant  Art.  16 Deflussiun da l'aua, conducts 1 Las proprietarias ed ils proprietaris da bains immobiliars situads ordaifer la zona da  la via ston permetter – cunter ina indemnisaziun – ils indrizs per la deviaziun ed il   conduct da l'aua che vegn allontanada da la via chantunala.   5     807.110    2 L'aua  persa  smerdada  sco  er  l'aua  persa  betg  smerdada  na  dastga  betg  vegnir  deviada da bains immobigliars e da stabiliments cunfinants sin la via chantunala.  Art.  17 Deponer naiv e sternim dir 1 Las proprietarias ed ils proprietaris che cunfineschan cun la via ston tolerar la naiv  ch'il  servetsch  d'enviern  depona  da  las  varts  da  la  via  chantunala,  e  quai  senza  indemnisaziun. 2 Deposits da sternim dir da las varts da la via chantunala ston vegnir tolerads cunter  ina indemnisaziun dals donns che vegnan chaschunads qua tras. 3 Naiv  e  glatsch  na  dastgan  betg  vegnir  bittads  davent  dals  bains  immobigliars   cunfinants e da lur edifizis e stabiliments sin la via chantunala u vegnir deponids sin   quella. 4 Nua  ch'i  na  sa  lascha  betg  evitar  in  tal  deposit,  sto  la  chaschunadra  u  il   chanschunader procurar che la via vegnia rumida immediatamain. 5 Surfatschas da tetgs che pendan ora vers la via ston vegnir equipadas cun indrizs  adattads per impedir che la naiv ed il glatsch glischnian giu.  Art.  18 Far laina ed utilisaziun dal guaud 1 Per runcar sin il sectur da las vias chantunalas sco er per fastagiar laina sin las vias  chantunalas, ston ins avair la permissiun da l'uffizi da construcziun bassa. 2 Guauds  ston  vegnir  cultivads  da  lur  proprietarias  e  proprietaris  uschia,  che  la  segirezza da la via chantunala è garantida da tut temp. *  Art.  19 Distanzas 1. per edifizis e stabiliments *  1 Tar vias chantunalas senza lingias da construcziun sto vegnir observada per edifizis  e  stabiliments  ina distanza da 5 m davent  da l'ur  dal  vial.  Tar  vias  da velo,  tar  passapes sco er tar plazzas da fermada per il traffic public sto vegnir resguardada ina  distanza da 3 m davent da l'ur da quests stabiliments, minimalmain dentant da 5 m  davent da l'ur dal vial. 2 Sche l'intent dals edifizis e stabiliments basegnan ina plazza davantvart vers la via,  sto vegnir resguardada ina distanza da 7 m davent da l'ur dal vial. Tar vias da velo,  tar passapes sco er tar plazzas da fermada per il traffic public sto vegnir resguardada  ina distanza da 5 m davent da l'ur da quests stabiliments, minimalmain dentant da  7 m davent da l'ur dal vial. 3 Parts d'edifizis che guardan ora, sco tetgs, penslas da tetg, stgalas davant chasa,   balcuns  torts,  lautgas  avertas  e  construcziuns  sumegliantas  dastgan  sutpassar  las  distanzas per edifizis e stabiliments per maximalamain 1,50 m. 4 Davent dal cunfin da la zona da la via sto mesirar la distanza en mintga cas 2,50 m.  6       807.110   Art.  20 2. per lingias da construcziun * 1 La distanza da las lingias da construcziun davent da la mesadad dal vial mesira   ordaifer il vitg 15 m. 2 Entaifer il vitg vegn la distanza da las lingias da construcziun fixà resguardond las  cundiziuns localas. Ella mesira maximalmain 15 m. 3 Parts  da  stabiliments  che guardan  ora,  sco tetgs,  penslas  da  tetg,  stgalas  avant   chasa, balcuns torts, lautgas avertas e construcziuns sumegliantas dastgan tanscher  enfin 1,5 m suror la lingia da construcziun, sch'ellas èn almain 3 m sur il passape  respectivamain 4,5 m sur il nivel da la via.  Art.  21 3. per plantas * 1 Plantas e chaglias ston avair las suandantas distanzas davent da l'ur dal vial: a) plantas  cun mutagl  aut,  sco plantas  da guaud,  chastagners  e  nuschers  6 m   davent dal center dal mutagl; b) * pumers cun mutagl aut sco er spezias da bostgs en furma da chaglias 4  m   davent dal center dal mutagl respectivamain davent da l'ur da la planta; c) plantas bassas, saivs vivas, chaglias decorativas e chaglias da puma sco er vits   1 m davent da l'ur da la planta. 2 Tar vias da velo, tar passapes sco er tar plazzas da fermada per il traffic public  valan las distanzas tenor l'alinea 1, mesiradas davent da l'ur da quests stabiliments. 3 Il  spazi  sur  il  vial  sto  vegnir  tegnì  liber  da  roma che penda or,  e  quai  fin  ad  in'autezza da 5 m. Tar vias da velo e tar stabiliments per pedunas e per peduns sto  quel vegnir tegnì liber fin ad in'autezza da 3,50 m. 4 Emplantaziuns che pericliteschan la segirezza dal traffic èn scumandadas.  Art.  22 4. per clasiras * 1 Tar clasiras sco saivs, mirs senza funcziun da sustegn e.u.v. che han ina autezza fin   90 cm sto vegnir resguardada entaifer il vitg ina distanza da 50 cm ed ordaifer il vitg  ina distanza dad 1 m davent da l'ur dal vial. 2 Tar clasiras cun autezzas tranter 90 cm e 2 m sto vegnir resguardada ina distanza  dad 1 m davent da l'ur dal vial. Tar clasiras pli autas valan las distanzas d'edifizis e  stabiliments tenor l'artitgel 19. 3 Tar vias da velo e tar passapes per lung da las vias chantunalas sco er tar plazzas da   fermada per il traffic public valan las distanzas tenor ils alineas  1 e 2, mesiradas  davent da l'ur da quests stabiliments. 4 Clasiras che pericliteschan la segirezza dal traffic èn scumandadas.  Art.  23 Revers * 1 … *   7     807.110    2 En cas d'in acquist futur dals edifizis, dals stabiliments e da las plantas permessas   dispensescha la clausula da plivalur il chantun da stuair pajar ina indemnisaziun per  expensas che han augmentà la valur. * 3 La clausula d'allontanament oblighescha la proprietaria u il proprietari d'allontanar  u da spustar ils edifizis, ils stabiliments e las plantas sin agens custs e senza dretg  d'indemnisaziun, sch'in interess public da vart da la via pretenda quai. * 4 Clausulas da plivalur e clausulas d'allontanament pon vegnir inscrittas en il register   funsil.  5. Reclamas per lung da las vias  Art.  24 Permissiun 1 Per reclamas per lung da las vias chantunalas basegni ina permissiun. 2 L'autoritad  cumpetenta  per  la  permissiun  da  reclamas  per  lung  da  las  vias  chantunalas è l'uffizi da construcziun bassa. El po surdar sia cumpetenza concernent  la  permissiun  d'infurmaziuns  d'occurrenzas,  per  las  qualas  i  sto  vegnir  pajà  ina  indemnisaziun, a las vischnancas. 3 L'uffizi  da construcziun bassa dispona l'allontanaziun e l'adattaziun da reclamas  ch'èn vegnidas plazzadas illegalmain, e quai cunter ina indemnisaziun. 4 Per la permissiun da mussavias da manaschis e d'hotels sco er da signalisaziuns  turisticas è cumpetenta la polizia chantunala1).  Art.  25 Dumondas 1 Dumondas  per  reclamas  sper  e  sur  las  vias  ston  vegnir  inoltradas  cun  las  indicaziuns  necessarias,  spezialmain  concernent  il  gener,  la  grondezza,  il  lieu  e  l'intent  da  la  reclama sco er  cun in  extract  correspundent  dal  plan,  a  l'uffizi  da  construcziun bassa.  Art.  26 Motivs da refusa 1 Betg permessas èn reclamas sper e sur las vias che pericliteschan la segirezza dal  traffic, che pudessan vegnir confundidas u cun la signalisaziun u cun la marcaziun  da las vias u che pudessan tras lur furma sminuir l'effect da quella. 2 En cumplettaziun dal dretg federal2) n'èn betg permessas spezialmain: a) reclamas en il sectur da muts e da passadis da la viafier sco er en il sectur da    stortas malsurvesaivlas u da stretgas; b) * … c) reclamas che retro-reflecteschan, che fluoresceschan u che lumineschan; d) reclamas che tschorventan, che traglischan u che midan effects da la glisch;  1) art. 6 al. 1 da l'ordinaziun executiva tar l'ordinaziun dal cussegl grond tar la lescha federala  davart il traffic sin via, DG 870.110  2) CS 741.21  8    https://www.gr-lex.gr.ch/data/870.110/rm http://db.clex.ch/link/Bund/741.21/rm    807.110   e) reclamas che sa muentan u che vegnan projectadas.  Art.  27 Transparents da reclama entaifer il vitg 1 Entaifer il vitg pon vegnir permess transparents da reclama sur la via chantunala,  sche la  reclama concerna occurrenzas d'utilitad publica,  occurrenzas culturalas  u  sportivas  u  occurrenzas  che  han  almain  ina  impurtanza  regiunala,  sco  messas,   exposiziuns e.u.v.  Art.  28 Reclamas sper u sur las vias ordaifer il vitg 1 Sper e sur las vias chantunalas ordaifer il vitg èn permessas reclamas, sche: a) ellas vegnan fermadas en ina zona da construcziun u liadas al lieu ordaifer la    zona da construcziun u en in abitadi lartg; e b) ellas èn cumpatiblas cun la cuntrada e cun l'ambient. 2 Generalmain  scumandadas  en  reclamas  sper  e  sur  las  vias  entaifer  aspects  da  cuntradas  ed  entaifer  cuntradas  degnas  da  vegnir  protegidas  tenor  la  legislaziun  federala e chantunala davart la protecziun da la natira e da la patria.  Art.  29 Distanzas per reclamas 1 Per  reclamas  sper  e  sur  las  vias  ston  vegnir  observadas  visavi  l'ur  dal  vial   respectivamain l'ur dal passape las suandantas distanzas: a) entaifer il vitg 0,5 m; b) ordaifer il vitg 2,5 m. 2 En cas da relaziuns localas spezialas po l'autoritad da permissiun fixar distanzas pli  grondas u pli pitschnas.  6. Finanziaziun *  Art.  30 * …  Art.  31 Contribuziuns chantunalas 1. per stabiliments dal traffic betg motorisà *  1 … * 1bis Als custs imputabels da projectaziun,  d'acquist  da terren e da construcziun da  novas  vias  da  velo  e  da  sendas  da  viandar  che  correspundan  a  las  directivas   chantunalas  ed  a  las  raits  da  vias,  che  han  ina  impurtanza  chantunala  e  ch'èn  vegnidas approvadas dal chantun, pon vegnir pajadas las suandantas contribuziuns: * a) 30 fin 50 pertschient per vias da velo dal traffic quotidian; b) 10 fin 30 pertschient per vias da velo dal traffic da temp liber e turistic sco er   per sendas da viandar.   9     807.110    2 Als custs imputabels per montar e per mantegnair la signalisaziun da stabiliments  dal  traffic  betg  motorisà  (senza  passapes)  che  correspundan  a  las  directivas  chantunalas ed a las raits da vias  e  ch'èn vegnidas approvadas dal chantun,  pon  vegnir pajadas contribuziuns da fin 50 pertschient. * 3 … * 4 Sch'il  chantun construescha il  stabiliment,  respectivamain,  sch'el  procura per  la  signalisaziun, ston las vischnancas pajar lur part correspundenta.  Art.  32 * …  Art.  33 2. per plazzas da fermada * 1 … * 1bis Il  chantun  po  pajar  contribuziuns  da  30 pertschient  als  custs  imputabels  da  projectaziun,  d'acquist  da  terren  e  da  construcziun da plazzas  da  fermada  per  il  traffic  public  che  las  vischnancas,  ch'èn  situadas  a  las  vias  chantunalas,   construeschan tenor in project approvà da l'uffizi da construcziun bassa. * 2 Sche las plazzas da fermada subvenziunadas perdan lur funcziun entaifer 20 onns,   ston las subvenziuns chantunalas vegnir restituidas.  Art.  34 3. per conducts d'aua persa * 1 En proporziun cun l'aua persa che resulta po il chantun pajar contribuziuns als custs  imputabels da projectaziun, d'acquist da terren e da construcziun da conducts d'aua  persa che vegnan construids da vischnancas u da corporaziuns e che servan er a  l'allontanament da l'aua da la via. *  Art.  35 * …  Art.  36 Taxas 1. per l'utilisaziun da la via  1 Per l'utilisaziun da la via chantunala tras edifizis e stabiliments vegnan incassadas  las suandantas taxas: a) conducts sutterrans  1. conducts cun stgavament da vias fin 30 cm Ø: taxa fundamentala fr.   300.– / per m' fr. 3.–  2. conducts cun stgavament da vias fin 50 cm Ø: taxa fundamentala fr.   500.– / per m' fr. 5.–  3. conducts cun stgavament da vias da passa 50 cm Ø: taxa fundamentala  fr. 800.– / per m' fr. 10.–  4. conducts sut la via fin 50 cm Ø: taxa fundamentala fr. 250.– / per m' fr.   2.50  10       807.110   5. conducts sut la via da passa 50 cm Ø: taxa fundamentala fr. 400.– / per  m' fr. 5.–  6. bloc da cabel fin 4 bischens: taxa fundamentala fr. 500.– / per m' fr. 5.– 7. bloc da cabel da passa 4 bischens: taxa fundamentala fr. 800.– / per m'   fr. 10.– 8. tumbins e.u.v.: per toc fr. 100.– 9. ancras en il terren ed enguttaziuns da betun: taxa fundamentala fr. 500.–   / per m' fr. 10.– b) conducts electrics sur terra  1. lingias cun pitgas da lain: taxa fundamentala fr. 300.– / per m' fr. 3.– 2. lingias  cun  pitgas  da  betun,  da  metal  e  da  giatter  fin  25  kV:  taxa   fundamentala fr. 400.– / per m' fr. 5.– 3. lingias cun pitgas da betun, da metal e da giatter da 25 kV fin 132 kV:   taxa fundamentala fr. 500.– / per m' fr. 10.– 4. lingias cun pitgas a giatter, da passa 132 kV: taxa fundamentala fr. 600.–   / per m' fr. 15.– 5. pitgas da lain: per toc fr. 100.– 6. pitgas da betun e da metal: per toc fr. 500.– 7. pitgas da giatter: per toc fr. 800.–  c) telefericas: taxa fundamentala fr. 300.– / per m' fr. 10.– d) binaris: taxa fundamentala fr. 500.– / per m' fr. 200.– e) * clasiras sin la zona da la via: taxa fundamentala fr. 300.– / per m' fr. 5.– f) * puntanadas / installaziuns da construcziun: taxa fundamentala fr. 100.–  1. * posas u savas / cranas: per m² fr. 10.– g) surpassadis  e  sutpassadis  (vias,  binaris,  pistas  da  skis  e.u.v.):  taxa   fundamentala fr. 500.– / per m' fr. 100.– 2 Per tut ils auters cas d'utilisaziun da la zona da la via ston vegnir incassadas taxas   che cuvran ils custs.  Art.  37 2. per edifizis, per stabiliments e per reclamas 1 Per tractar e per permetter las dumondas per edifizis e per stabiliments per lung da  las vias chantunalas vegnan incassadas las suandantas taxas: a) access ed entradas  1. stabiliments novs: fr. 300.– fin 400.– 2. adattar stabiliments existents: fr. 200.– fin 300.–  b) tancadis 1. stabiliments novs: fr. 800.– fin 1000.– 2. adattar stabiliments existents: fr. 300.– fin 500.–  c) spazi surbajegià entaifer las lingias da construcziun u entaifer las distanzas da  la via (edifizis cun distanza reducida) 1. edifizis e stabiliments novs: fr. 300.– fin 1500.– 2. adattar edifizis e stabiliments existents: fr. 200.– fin 1000.–  2 Per tut ils ulteriurs edifizis e stabiliments per lung da las vias chantunalas ston  vegnir incassadas taxas che cuvran ils custs.   11     807.110    3 Per permetter reclamas per lung da las vias chantunalas vegn incassada mintgamai   ina taxa da 50 fin 5000 francs per reclama. L'autezza da la taxa dependa dal gener e   da la grondezza sco er da l'intent e da la durada da la reclama.  Art.  38 3. per il diever general augmentà 1 Per  utilisaziuns  che  surpassan  il  diever  general  da  las  zonas  da  la  via  e  dals   stabiliments  accessorics  da las  vias  naziunalas  vegnan incassadas las  suandantas  taxas: * a) utilisaziun da vias da pass ch'èn serrads l'enviern  1. taxa fundamentala per di: fr. 200.– 2. tariffa per km e per di durant l'utilisaziun effectiva: fr. 100.– fin 200.–  b) martgads ed occurrenzas sportivas: fr. 100.– fin 1000.– c) colliaziuns da conducts cun l'allontanament da l'aua da la via: fr. 300.– d) stabiliments da bischen da cabels senza surpassaments da la via: fr. 300.– fin   500.– e) * construcziun da plazzas da parcar: fr. 100.– f) * parcar: fr. 0.– fin fr. 4.– per ura respectivamain fr. 0.– fin fr. 60.– per mais 2 Per tut ils ulteriurs cas d'utilisaziun che surpassan il diever general tenor l'alinea 1  ston vegnir incassadas taxas che cuvran ils custs. *  Art.  39 4. en cas d'ina refusa da la dumonda, liberaziun da taxas * 1   Sch'ina  dumonda  da  permissiun  vegn  refusada  po  vegnir  pretendida  ina  taxa  d'elavuraziun da 50 fin 200 francs. 2 L'autoritad da permissiun cumpetenta po relaschar u reducir  las taxas en il  cas   singul tenor ils artitgels 36 fin 38, sch'i sa mussa che l'incassament da l'entira taxa u  la taxa parziala è incommensurà.  Art.  40 5. en cas d'ina permissiun posteriura * 1 Per  la  permissiun  posteriura  d'edifizis,  da  stabiliments,  d'emplantaziuns  e  da  reclamas  ch'èn  vegnids  realisads,  construids  u  montads  cun  guntgir  u  senza  resguardar  l'obligaziun  da  dumandar  ina  permissiun,  ston  las  persunas  che  han  negligì da dumandar la permissiun pajar la taxa ordinaria ed ils custs supplementars  ch'èn resultads. *  12       807.110   7. Disposiziuns finalas  Art.  41 Execuziun 1 L'execuziun da  la  lescha davart  las  vias,  da l'ordinaziun  davart  las  vias  e  dals   ulteriurs relaschs executivs è chaussa: a) dals organs dal chantun ch'èn incumbensads da survegliar e da projectar sco er   da construir e da mantegnair las vias chantunalas; b) dals organs da la polizia chantunala e da l'uffizi per il traffic sin via ch'èn    incumbensads da survegliar e da segirar il traffic sin via; c) dals organs cumpetents da las vischnancas. 2 Nua  ch'il  dretg  chantunal  na  declera  betg  explicitamain  in  auter  organ  sco   cumpetent, è l'execuziun chaussa da l'uffizi da construcziun bassa.  Art.  42 Aboliziun dal dretg vertent 1 Cun il relasch da questa ordinaziun vegnan abolids: a) las disposiziuns executivas tar la lescha davart las vias dals 16 da december   19851); b) l'urden da taxas tar la lescha davart las vias dals 23 da december 19852); c) il conclus da la regenza dals 29 da november 1999 davart tegnair avert las vias    chantunalas per il traffic da vehichels a motor durant l'enviern3); d) l'ordinaziun davart la reclama sper e sur vias dals 5 da matg 19804); e) las  directivas  da  la  regenza  dals  24  da  settember  1990  per  reglar   provisoricamain l'introducziun da la lescha federala davart las vias e sendas da  viandar en il chantun Grischun5).  Art.  43 Entrada en vigur 1 Questa  ordinaziun  entra  en  vigur  cun  la  lescha  davart  las  vias  dal  chantun  Grischun6). 2 Exceptads da quai èn ils artitgels 26, 28 e 29 che entran en vigur il 1. da mars  20067).  1) CUL 1985, 1465 e midadas tenor il register da la collecziun uffiziala da leschas 2) CUL 1985, 1470 e CUL 1998, 4294 3) CUL 1999, 4552 4) CUL 1980, 669, CUL 1996, 3750 e CUL 1998, 4295 5) CUL 1990, 2386  6) 1. da schaner 2006 7) Questas disposiziuns entran en vigur il medem mument sco las prescripziuns da l'ordinaziun   davart la signalisaziun da las vias (CS 741.21), midadas ils 17 d'avust 2005.   13   http://db.clex.ch/link/Bund/741.21/rm   807.110    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-12-2005 01-01-2006 relasch emprima versiun - 27-11-2007 01-01-2008 Art. 1 al. 1 midada - 27-11-2007 01-01-2008 Art. 1 al. 2 midada - 27-11-2007 01-01-2008 Art. 35 al. 3 aboliziun - 28-10-2008 01-01-2009 Art. 32 al. 2 midada - 07-12-2015 01-01-2016 Art. 1 aboliziun 2015-047 07-12-2015 01-01-2016 Art. 4a integraziun 2015-047 07-12-2015 01-01-2016 Art. 5 midada dal titel 2015-047 07-12-2015 01-01-2016 Art. 5 al. 1 midada 2015-047 07-12-2015 01-01-2016 Art. 5 al. 2 midada 2015-047 07-12-2015 01-01-2016 Art. 5 al. 3 aboliziun 2015-047 07-12-2015 01-01-2016 Art. 5 al. 4 aboliziun 2015-047 07-12-2015 01-01-2016 Art. 5 al. 5 aboliziun 2015-047 07-12-2015 01-01-2016 Art. 5 al. 6 aboliziun 2015-047 07-12-2015 01-01-2016 Art. 5a integraziun 2015-047 07-12-2015 01-01-2016 Art. 5b integraziun 2015-047 07-12-2015 01-01-2016 Art. 9 al. 1 midada 2015-047 07-12-2015 01-01-2016 Art. 10 al. 4 aboliziun 2015-047 07-12-2015 01-01-2016 Art. 12 midada dal titel 2015-047 07-12-2015 01-01-2016 Art. 12 al. 1 aboliziun 2015-047 07-12-2015 01-01-2016 Art. 12 al. 2 aboliziun 2015-047 07-12-2015 01-01-2016 Art. 12 al. 3 midada 2015-047 07-12-2015 01-01-2016 Art. 12 al. 4 integraziun 2015-047 07-12-2015 01-01-2016 Art. 13 midada dal titel 2015-047 07-12-2015 01-01-2016 Art. 13 al. 1 midada 2015-047 07-12-2015 01-01-2016 Art. 14 midada dal titel 2015-047 07-12-2015 01-01-2016 Art. 14 al. 3 aboliziun 2015-047 07-12-2015 01-01-2016 Art. 15 midada dal titel 2015-047 07-12-2015 01-01-2016 Art. 15 al. 1 midada 2015-047 07-12-2015 01-01-2016 Art. 15 al. 2 midada 2015-047 07-12-2015 01-01-2016 Art. 15 al. 4 integraziun 2015-047 07-12-2015 01-01-2016 Art. 18 al. 2 midada 2015-047 07-12-2015 01-01-2016 Art. 19 midada dal titel 2015-047 07-12-2015 01-01-2016 Art. 20 midada dal titel 2015-047 07-12-2015 01-01-2016 Art. 21 midada dal titel 2015-047 07-12-2015 01-01-2016 Art. 21 al. 1, b) midada 2015-047 07-12-2015 01-01-2016 Art. 22 midada dal titel 2015-047 07-12-2015 01-01-2016 Art. 23 midada dal titel 2015-047 07-12-2015 01-01-2016 Art. 23 al. 1 aboliziun 2015-047 07-12-2015 01-01-2016 Art. 23 al. 2 midada 2015-047 07-12-2015 01-01-2016 Art. 23 al. 3 midada 2015-047 07-12-2015 01-01-2016 Art. 26 al. 2, b) aboliziun 2015-047 07-12-2015 01-01-2016 Titel 6. midada 2015-047 07-12-2015 01-01-2016 Art. 30 aboliziun 2015-047 07-12-2015 01-01-2016 Art. 31 midada dal titel 2015-047 07-12-2015 01-01-2016 Art. 31 al. 1 aboliziun 2015-047 07-12-2015 01-01-2016 Art. 31 al. 1bis integraziun 2015-047 07-12-2015 01-01-2016 Art. 31 al. 2 midada 2015-047 07-12-2015 01-01-2016 Art. 31 al. 3 aboliziun 2015-047 07-12-2015 01-01-2016 Art. 32 aboliziun 2015-047 07-12-2015 01-01-2016 Art. 33 midada dal titel 2015-047 07-12-2015 01-01-2016 Art. 33 al. 1 aboliziun 2015-047 07-12-2015 01-01-2016 Art. 33 al. 1bis integraziun 2015-047 07-12-2015 01-01-2016 Art. 34 midada dal titel 2015-047 07-12-2015 01-01-2016 Art. 34 al. 1 midada 2015-047 07-12-2015 01-01-2016 Art. 35 aboliziun 2015-047 07-12-2015 01-01-2016 Art. 36 al. 1, e) midada 2015-047 07-12-2015 01-01-2016 Art. 36 al. 1, f) midada 2015-047 07-12-2015 01-01-2016 Art. 36 al. 1, f), 1. midada 2015-047 07-12-2015 01-01-2016 Art. 38 al. 1 midada 2015-047 07-12-2015 01-01-2016 Art. 38 al. 1, e) integraziun 2015-047  14       807.110   Conclus Entrada en vigur Element Modificaziun Publicaziun en la CUL 07-12-2015 01-01-2016 Art. 38 al. 1, f) integraziun 2015-047 07-12-2015 01-01-2016 Art. 38 al. 2 midada 2015-047 07-12-2015 01-01-2016 Art. 39 midada dal titel 2015-047 07-12-2015 01-01-2016 Art. 40 midada dal titel 2015-047 07-12-2015 01-01-2016 Art. 40 al. 1 midada 2015-047   15     807.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-12-2005 01-01-2006 emprima versiun - Art. 1 07-12-2015 01-01-2016 aboliziun 2015-047 Art. 1 al. 1 27-11-2007 01-01-2008 midada - Art. 1 al. 2 27-11-2007 01-01-2008 midada - Art. 4a 07-12-2015 01-01-2016 integraziun 2015-047 Art. 5 07-12-2015 01-01-2016 midada dal titel 2015-047 Art. 5 al. 1 07-12-2015 01-01-2016 midada 2015-047 Art. 5 al. 2 07-12-2015 01-01-2016 midada 2015-047 Art. 5 al. 3 07-12-2015 01-01-2016 aboliziun 2015-047 Art. 5 al. 4 07-12-2015 01-01-2016 aboliziun 2015-047 Art. 5 al. 5 07-12-2015 01-01-2016 aboliziun 2015-047 Art. 5 al. 6 07-12-2015 01-01-2016 aboliziun 2015-047 Art. 5a 07-12-2015 01-01-2016 integraziun 2015-047 Art. 5b 07-12-2015 01-01-2016 integraziun 2015-047 Art. 9 al. 1 07-12-2015 01-01-2016 midada 2015-047 Art. 10 al. 4 07-12-2015 01-01-2016 aboliziun 2015-047 Art. 12 07-12-2015 01-01-2016 midada dal titel 2015-047 Art. 12 al. 1 07-12-2015 01-01-2016 aboliziun 2015-047 Art. 12 al. 2 07-12-2015 01-01-2016 aboliziun 2015-047 Art. 12 al. 3 07-12-2015 01-01-2016 midada 2015-047 Art. 12 al. 4 07-12-2015 01-01-2016 integraziun 2015-047 Art. 13 07-12-2015 01-01-2016 midada dal titel 2015-047 Art. 13 al. 1 07-12-2015 01-01-2016 midada 2015-047 Art. 14 07-12-2015 01-01-2016 midada dal titel 2015-047 Art. 14 al. 3 07-12-2015 01-01-2016 aboliziun 2015-047 Art. 15 07-12-2015 01-01-2016 midada dal titel 2015-047 Art. 15 al. 1 07-12-2015 01-01-2016 midada 2015-047 Art. 15 al. 2 07-12-2015 01-01-2016 midada 2015-047 Art. 15 al. 4 07-12-2015 01-01-2016 integraziun 2015-047 Art. 18 al. 2 07-12-2015 01-01-2016 midada 2015-047 Art. 19 07-12-2015 01-01-2016 midada dal titel 2015-047 Art. 20 07-12-2015 01-01-2016 midada dal titel 2015-047 Art. 21 07-12-2015 01-01-2016 midada dal titel 2015-047 Art. 21 al. 1, b) 07-12-2015 01-01-2016 midada 2015-047 Art. 22 07-12-2015 01-01-2016 midada dal titel 2015-047 Art. 23 07-12-2015 01-01-2016 midada dal titel 2015-047 Art. 23 al. 1 07-12-2015 01-01-2016 aboliziun 2015-047 Art. 23 al. 2 07-12-2015 01-01-2016 midada 2015-047 Art. 23 al. 3 07-12-2015 01-01-2016 midada 2015-047 Art. 26 al. 2, b) 07-12-2015 01-01-2016 aboliziun 2015-047 Titel 6. 07-12-2015 01-01-2016 midada 2015-047 Art. 30 07-12-2015 01-01-2016 aboliziun 2015-047 Art. 31 07-12-2015 01-01-2016 midada dal titel 2015-047 Art. 31 al. 1 07-12-2015 01-01-2016 aboliziun 2015-047 Art. 31 al. 1bis 07-12-2015 01-01-2016 integraziun 2015-047 Art. 31 al. 2 07-12-2015 01-01-2016 midada 2015-047 Art. 31 al. 3 07-12-2015 01-01-2016 aboliziun 2015-047 Art. 32 07-12-2015 01-01-2016 aboliziun 2015-047 Art. 32 al. 2 28-10-2008 01-01-2009 midada - Art. 33 07-12-2015 01-01-2016 midada dal titel 2015-047 Art. 33 al. 1 07-12-2015 01-01-2016 aboliziun 2015-047 Art. 33 al. 1bis 07-12-2015 01-01-2016 integraziun 2015-047 Art. 34 07-12-2015 01-01-2016 midada dal titel 2015-047 Art. 34 al. 1 07-12-2015 01-01-2016 midada 2015-047 Art. 35 07-12-2015 01-01-2016 aboliziun 2015-047 Art. 35 al. 3 27-11-2007 01-01-2008 aboliziun - Art. 36 al. 1, e) 07-12-2015 01-01-2016 midada 2015-047 Art. 36 al. 1, f) 07-12-2015 01-01-2016 midada 2015-047 Art. 36 al. 1, f), 1. 07-12-2015 01-01-2016 midada 2015-047 Art. 38 al. 1 07-12-2015 01-01-2016 midada 2015-047 Art. 38 al. 1, e) 07-12-2015 01-01-2016 integraziun 2015-047  16       807.110   Element Conclus Entrada en vigur Modificaziun Publicaziun en la CUL Art. 38 al. 1, f) 07-12-2015 01-01-2016 integraziun 2015-047 Art. 38 al. 2 07-12-2015 01-01-2016 midada 2015-047 Art. 39 07-12-2015 01-01-2016 midada dal titel 2015-047 Art. 40 07-12-2015 01-01-2016 midada dal titel 2015-047 Art. 40 al. 1 07-12-2015 01-01-2016 midada 2015-047   17    	1. Disposiziuns generalas 	Art. 1 * … 	Art. 2 Vias principalas 	Art. 3 Trajects da pass 	Art. 4 Register da las vias 	Art. 4a * Traject entaifer il vitg 	Art. 5 Traffic betg motorisà 1. plans secturials da las raits da sendas da viandar e da velo * 	Art. 5a * 2. intervenziuns en las raits da vias 	Art. 5b * 3. incumbensas da las vischnancas e da las organisaziuns professiunalas 	Art. 6 Relaziuns da proprietad, register funsil 	Art. 7 Obligaziuns d'annunzia  	2. Utilisaziun da las vias 	Art. 8 Utilisaziun scumandada, malnettezzas 	Art. 9 Serrar la via 	Art. 10 Edifizis e stabiliments  	3. Projectaziun, construcziun e mantegniment 	Art. 11 Project d'exposiziun 	Art. 12 Procedura da cunrapport * 	Art. 13 Dretg d'utilisaziun per passapes * 	Art. 14 Serrada durant l'enviern * 	Art. 15 Custs per la signalisaziun da las vias *  	4. Via e territori cunfinant 	Art. 16 Deflussiun da l'aua, conducts 	Art. 17 Deponer naiv e sternim dir 	Art. 18 Far laina ed utilisaziun dal guaud 	Art. 19 Distanzas 1. per edifizis e stabiliments * 	Art. 20 2. per lingias da construcziun * 	Art. 21 3. per plantas * 	Art. 22 4. per clasiras * 	Art. 23 Revers *  	5. Reclamas per lung da las vias 	Art. 24 Permissiun 	Art. 25 Dumondas 	Art. 26 Motivs da refusa 	Art. 27 Transparents da reclama entaifer il vitg 	Art. 28 Reclamas sper u sur las vias ordaifer il vitg 	Art. 29 Distanzas per reclamas  	6. Finanziaziun * 	Art. 30 * … 	Art. 31 Contribuziuns chantunalas 1. per stabiliments dal traffic betg motorisà * 	Art. 32 * … 	Art. 33 2. per plazzas da fermada * 	Art. 34 3. per conducts d'aua persa * 	Art. 35 * … 	Art. 36 Taxas 1. per l'utilisaziun da la via 	Art. 37 2. per edifizis, per stabiliments e per reclamas 	Art. 38 3. per il diever general augmentà 	Art. 39 4. en cas d'ina refusa da la dumonda, liberaziun da taxas * 	Art. 40 5. en cas d'ina permissiun posteriura *  	7. Disposiziuns finalas 	Art. 41 Execuziun 	Art. 42 Aboliziun dal dretg vertent 	Art. 43 Entrada en vigur   		2020-10-05T18:35:18+0200 	"7001 Chur" 	"Gesetzessammlung Kanton Graubünden"


abbreviation: LCCA

pdf_content: Lescha davart la correcziun dals curs d'aua en il chantun Grischun (lescha davart la correcziun dals curs d'aua, LCCA)    807.700   Lescha davart la correcziun dals curs d'aua en il chantun  Grischun (lescha davart la correcziun dals curs d'aua,  LCCA)  dals 27-08-2008 (versiun dals 01-01-2011)  Il cussegl grond dal chantun Grischun1)  sa basond sin l'art. 12 al. 2 da la lescha federala davart la correcziun dals curs d'aua2)   e sin l'art. 83 da la constituziun chantunala3), suenter avair gì invista da la missiva da la regenza dals 27 da matg 20084)  concluda:  1. Disposiziuns generalas  Art.  1 Intent, champ d'applicaziun 1 Questa  lescha  ha  l'intent  da  proteger  ils  umans  e  las  valurs  realas  impurtantas   cunter effects nuschaivels da l'aua, spezialmain cunter inundaziuns, cunter erosiuns,   cunter sedimentaziuns da material insolubel e cunter bovas (protecziun cunter aua  gronda). 2 A la protecziun cunter aua gronda servan la planisaziun dal territori, la tgira dal   guaud da protecziun,  la correcziun dals curs d'aua,  la protecziun d'objects  sco er  l'alarm e la planisaziun da cas d'urgenza. 3 Questa lescha vala per tut las auas publicas sur terra en il chantun. 4 Sco auas sur terra valan auas currentas u stagnantas che portan permanentamain u   temporarmain aua, uschenavant ch'ellas na servan betg sco chanals artifizialas per  utilisar l'aua u sco stabiliments per allontanar l'aua.  1) PCG 2008/2009, 50 2) CS 721.100 3) DG 110.100 4) pagina 91  * tabellas da las modificaziuns a la fin dal relasch   1   http://db.clex.ch/link/Bund/721.100/rm http://www.gr-lex.gr.ch/data/110.100/rm   807.700    Art.  2 Correcziun dals curs d'aua 1 La  correcziun  dals  curs  d'aua  en  il  senn  da  questa  lescha  cumpiglia  cunzunt   l'elavuraziun d'infurmaziuns da basa, da concepts e da plans sco er la projectaziun,  l'exposiziun,  l'approvaziun e la realisaziun da projects per la correcziun dals curs  d'aua. Exceptads da quai èn rempars forestals d'auals. 2 Tar  la  correcziun  dals  curs  d'aua  tutgan  er  il  mantegniment  e  las  mesiras   immediatas en cas d'eveniments da la natira. 3 En connex cun la correcziun dals curs d'aua vegnan mantegnids e restabilids tant  sco pussaivel las funcziuns ecologicas ed ils spazis da viver natirals da las auas.  Art.  3 Cumpetenzas 1 La correcziun dals curs d'aua è chaussa da las vischnancas, uschenavant che questa  lescha na surdat betg la cumpetenza al chantun. 2 La regenza ha la surveglianza suprema da la correcziun dals curs d'aua.  Ella è   l'autoritad  d'approvaziun  per  projects  per  la  correcziun  dals  curs  d'aua  ed  è  cumpetenta per far cunvegnas da program davart la correcziun dals curs d'aua cun la   confederaziun. 3 Tras in post spezialisà surveglia il departament la correcziun dals curs d'aua. El  coordinescha las mesiras necessarias sin plaun intercommunal ed è cumpetent per la  cuntinuaziun da las cunvegnas da program cun la confederaziun.  2. Basa  Art.  4 Plans generals per la correcziun dals curs d'aua 1 En collavuraziun cun las vischnancas po la regenza laschar far plans generals per la  correcziun dals curs d'aua. 2 Ils  plans èn orientads a l'intschess ed al sistem e cuntegnan las infurmaziuns da  basa sco er ils concepts per coordinar las mesiras planisadas per la protecziun cunter  aua gronda cun auters interess, cun auters projects e cun autras activitads che han in   effect sin il territori. 3 La coordinaziun dals plans generals da la correcziun dals curs d'aua cun las autras  incumbensas da las vischnancas, dal chantun e da la confederaziun che han in effect  sin il territori vegn fatga en la procedura chantunala dal plan directiv.  Art.  5 Concepts da mantegniment 1 Las vischnancas pon – tenor las prescripziuns da la regenza – vegnir obligadas da   far concepts da mantegniment tenor las directivas da la regenza. Quels servan a las   vischnancas sco basa per exequir il mantegniment. 2 Ils concepts da mantegniment fixeschan spezialmain: a) las finamiras dal mantegniment; b) las cumpetenzas per las lavurs da controlla e da mantegniment;  2       807.700   c) la planisaziun da las lavurs da mantegniment areguard il territori ed areguard  il temp;  d) l'impundaziun dals meds finanzials.  3. Projectaziun e construcziun  Art.  6 Projects per la correcziun dals curs d'aua 1 Projects per la correcziun dals curs d'aua resguardan spezialmain la basa dal privel   e  cuntegnan  mesiras  sco  rempars,  arginaziuns,  correcziuns,  chanalisaziuns  e  renatiralisaziuns da chanalisaziuns, cuvriments, tumbins, schlargiaments da profils,  distgargias,  lingias  da  deflussiun,  vias  per  mantegnair  las  rivas,  stabiliments  da  retegn sco er midadas dal terren e mesiras per evitar moviments dal terren. 2 En projects per la correcziun dals curs d'aua pon vegnir fixadas ed inscrittas en il   register  funsil  lingias  da  construcziun  sco  er  restricziuns  d'utilisar  il  terren  e   restricziuns dal dretg da defender il dretg da vischinanza. Talas restricziuns da la  proprietad servan a tegnair liber spazis sur e sut terra per lung da las auas, cunzunt  per als utilisar sco corridors d'inundaziun e sco stabiliments per retegnair gera.  Art.  7 Cumpetenzas 1 L'elavuraziun dals projects per la correcziun dals curs d'aua e lur construcziun èn  da princip chaussa da las vischnancas. 2 Tar projects per la correcziun dals curs d'aua d'interess chantunal u tar projects cun  caracter da pilot po la regenza laschar elavurar projects.  Art.  8 Projects intercommunals per la correcziun dals curs d'aua 1 Pliras vischnancas pon s'unir per elavurar projects per la correcziun dals curs d'aua  e per construir tals. 2 Sche las vischnancas na vegnan betg perina en quai che reguarda la cooperaziun,  las mesiras che ston vegnir prendidas u la repartiziun dals custs, decida la regenza.  Art.  9 Zonas da projectaziun 1 Suenter avair tadlà las vischnancas pertutgadas po la regenza relaschar zonas da  projectaziun per tegnair liber preventivamain il spazi d'aua per realisar projects per   la correcziun dals curs d'aua. Las zonas da projectaziun ston vegnir publitgadas en il  fegl uffizial dal chantun ed il medem mument en las vischnancas confurm a l'usit   local. 2 Projects  da  construcziun  entaifer  zonas  da  projectaziun  dovran  la  permissiun  supplementara dal departament. La permissiun supplementara vegn concedida, sch'il  project  da  construcziun  n'engrevgescha  betg  la  correcziun  dals  curs  d'aua  u  n'augmenta betg ses custs e sch'el na pregiuditgescha betg il stadi existent u futur da  l'ecologia da l'aua.   3     807.700    3 Las  zonas  da  projectaziun  scadan  il  mument  ch'il  project  d'exposiziun  vegn  publitgà,  il  pli  tard  dentant  suenter  3  onns  dapi  lur  publicaziun.  Per  motivs   impurtants po il termin vegnir prolungà per maximalmain 2 onns. La prolungaziun   dal termin sto vegnir publitgada uffizialmain en il senn da l'alinea 1.  Art.  10 Procedura per l'approvaziun dal project 1 Projects per la correcziun dals curs d'aua èn suttamess ad ina procedura speziala  per l'approvaziun dal project. La cumpetenza sa chatta tar la regenza che decida en la  medema procedura davart la subvenziun. 2 L'approvaziun  dal  project  cuntegna  la  permissiun  per  realisar  il  project  d'exposiziun.  Art.  11 Exposiziun publica 1 Sin  dumonda  da  la  vischnanca  expona  il  departament  publicamain  ils  projects  d'exposiziun  sco  er  las  dumondas  per  ulteriuras  permissiuns  che  ston  vegnir  coordinadas, e quai durant 30 dis. L'exposiziun sto er avair lieu en la vischnanca  pertutgada. Durant quest temp po mintgina e mintgin prender invista da las actas   d'exposiziun. 2 L'exposiziun  sto vegnir  publitgada  en il  fegl  uffizial  dal  chantun ed il  medem  mument en las vischnancas confurm a l'usit local. 3 Edifizis  marcants  e  midadas  dal  terren  impurtantas  vegnan,  sche  pussaivel,   profilads u rendids enconuschents tras auters meds d'agid che preschentan il project.  Art.  12 Restricziun dal dretg da disponer, obligaziun d'annunzia 1 A partir  dal di  che l'exposiziun vegn publitgada uffizialmain  – tar la procedura  simplifitgada tenor l'artitgel 16 da questa lescha suenter la communicaziun en scrit –  dovran ils projects da construcziun entaifer il territori ch'è cumpiglià dal project ina  permissiun supplementara dal departament. Quella vegn concedida, sch'il project da  construcziun n'ha naginas consequenzas engrevgiantas per l'acquist dal terren u per  la realisaziun dal project. 2 Las  vischnancas  ston  annunziar  immediatamain  projects  da  construcziun  correspundents en scrit al post spezialisà.  Art.  13 Protestas 1 Las protestas ston vegnir inoltradas entaifer il termin d'exposiziun da 30 dis en scrit   al departament, e quai cun ina curta motivaziun. 2 Da far protesta è legitimà, tgi ch'è pertutgà dal project d'exposiziun e che po far  valair in interess degn da vegnir protegì vi da l'aboliziun u vi da la midada da quel u   tgi ch'è autorisà da far protesta tenor il dretg federal. Il dretg da far protesta han er   las vischnancas pertutgadas.  4       807.700   3 I pon vegnir fatgas valair: a) resalvas cunter il project d'exposiziun e cunter las dumondas per ulteriuras   permissiuns ch'èn colliadas cun quel sco er cunter in'eventuala expropriaziun e  cunter sia dimensiun;  b) dumondas  d'indemnisaziun,  cunzunt  pretensiuns  per  ils  dretgs  che  vegnan  fatgs  valair  ed  autras  pretensiuns  che  resultan  dal  dretg  chantunal  d'expropriaziun.  4 Dretgs  che n'èn  betg enumerads en la  tabella davart  l'acquist  dals  dretgs  e che   vegnan pertutgads dal project pon vegnir annunziads fin la fin da las tractativas da  reconciliaziun en la procedura per l'acquist da terren. 5 Tgi che na fa betg protesta, è exclus da l'ulteriura procedura.  Art.  14 Tractament da las protestas, approvaziun dal project 1 Il departament taidla ils uffizis pertutgads sco er las vischnancas pertutgadas e fa   ina proposta a la regenza per decider davart las protestas. 2 La regenza decida davart las protestas cunter il project e davart l'approvaziun dal  project  d'exposiziun  en  in  conclus  coordinà  e  conceda  il  medem  mument  las   ulteriuras permissiuns necessarias. 3 L'approvaziun dal project vala 10 onns ed è lianta per mintgina e per mintgin. 4 Cun l'approvaziun dal project vala il dretg d'expropriaziun sco concedì.  Art.  15 Midada dal project 1 Sche la decisiun d'approvaziun da la regenza chaschuna ina cumplettaziun u ina   midada fundamentala dal project d'exposiziun, sto vegnir fatga ina nova exposiziun  per quest intent u ch'i sto vegnir procedì tenor l'artitgel 16 da questa lescha. 2 Sche  midadas  essenzialas  dal  project  daventan  necessarias  suenter  la  decisiun  d'approvaziun, sto vegnir procedì en medema moda.  Art.  16 Procedura simplifitgada 1 Sche projects limitads localmain u sche midadas dal project limitadas localmain   pertutgan paucas proprietarias e paucs proprietaris da bains immobigliars ch'ins po  determinar cleramain, sche quels na tutgan nagins interess da terzas persunas ch'èn  degns da vegnir protegids e sche quels n'han naginas consequenzas considerablas  per il spazi u per l'ambient, poi vegnir desistì da l'exposiziun publica. 2 En enclegientscha cun las vischnancas communitgescha il post spezialisà en tals  cas il project u las midadas dal project en scrit a las proprietarias ed als proprietaris   dals bains immobigliars sco er a terzas persunas pertutgadas. Entaifer 30 dis pon  quellas e quels prender invista dals documents dal project e far protesta. 3 Per la procedura da protesta e per l'approvaziun dal project valan las disposiziuns  da la procedura d'exposiziun confurm al senn.   5     807.700    4 L'approvaziun dal project scada, sche tut las proprietarias e sche tut ils proprietaris   dals  bains  immobigliars  pertutgads  desistan d'ina  protesta e decleran en scrit  lur  consentiment per il project respectivamain per la midada dal project.  Art.  17 Aboliziun dal project, obligaziun da surpigliar 1 Sin dumonda da las vischnancas po il departament abolir da tut temp in project  d'exposiziun che n'è betg approvà. Sch'i sa tracta d'in project approvà, è la regenza   cumpetenta per l'aboliziun. 2 Aboliziuns da projects ston vegnir publitgadas. 3 Suenter la scadenza da 5 onns dapi l'approvaziun, il pli tard dentant 7 onns suenter   la publicaziun dal project d'exposiziun, pon las proprietarias ed ils proprietaris dals  bains immobigliars  pretender che las vischnancas acquistian il  terren ed ulteriurs   dretgs pertutgads, sch'il project na vegn betg abolì.  Art.  18 Indemnisaziun 1 Ils dretgs reals che vegnan fatgs valair sin bains immobigliars per construir e per  mantegnair edifizis e stabiliments da la correcziun dals curs d'aua sco er ulteriurs  dretgs  vegnan  indemnisads  da  las  vischnancas  tenor  las  disposiziuns  dal  dretg  chantunal d'expropriaziun.  4. Mantegniment e mesiras immediatas  Art.  19 Mantegniment 1 Il  mantegniment  è  chaussa  da  las  vischnancas.  Ellas  resguardan  concepts  da  mantegniment existents. 2 Tar il mantegniment tutgan tut las mesiras necessarias per mantegnair  il letg da  l'aua e las rivas, per exempel allontanar enterraments, laina da grava e rument, tgirar  la vegetaziun da las rivas, svidar stabiliments per retegnair gera e laina da grava sco  er  far  lavurs  da  mantegniment,  da  reparatura,  da  renovaziun  e  da  reparaziun  vi  d'ovras da correcziun dals curs d'aua.  Art.  20 Mesiras immediatas 1 Las mesiras immediatas èn chaussa da las vischnancas. Ellas ston vegnir exequidas  en enclegientscha cun il post spezialisà, uschenavant che l'urgenza permetta quai. 2 Las mesiras immediatas cuntegnan tut las lavurs urgentas per cumbatter donns che  smanatschan directamain u donns che creschan, e quai durant u suenter eveniments   da la natira.  Latiers tutgan spezialmain allontanaments e mesiras da segirezza en   curs  d'aua  ed  en  stabiliments  da  retegn  sco  er  rumidas  generalas  da  material  sedimentà en territoris d'abitadi inundads. 3 Mesiras  immediatas  vegnan  exequidas  senza  exposiziun  publica  e  senza  approvaziun dal project.  6       807.700   5. Polizia da construcziuns idraulicas  Art.  21 Cumpetenzas 1 La polizia da construcziuns idraulicas è chaussa da las vischnancas. 2 Il post spezialisà cusseglia e sustegna las vischnancas en lur activitad sco polizia da  construcziuns idraulicas.  Art.  22 Permissiun da la polizia da construcziuns idraulicas 1 Per construir e per midar edifizis e stabiliments che fan diever dal spazi d'aua dovri   ina permissiun da la polizia da construcziuns idraulicas tras la vischnanca. 2 La permissiun vegn concedida, sch'il diever dal spazi d'aua è necessari en il lieu  previs,  sche la protecziun cunter aua gronda resta garantida e sch'i  na dat nagins   interess publics predominants. 3 Edifizis  e  stabiliments  che  vegnan  construids  senza  permissiun  pon  vegnir  allontanads a quint da las persunas responsablas.  6. Auas publicas e bains immobigliars vischinants  Art.  23 Princips 1 En  connex  cun  correcziuns  dals  curs  d'auas  publicas  ston  vegnir  resguardads  adequatamain ils interess dals bains immobigliars vischinants. 2 Questas correcziuns na dastgan betg periclitar la deflussiun da l'aua ed il transport   da  gera  e  da laina da grava  en  auas  publicas,  ni  tras  edifizis,  tras  clasiras,  tras  plantas, tras chaglias e tras ulteriurs objects ni tras autras mesiras.  Art.  24 Obligaziun da tolerar 1 Per controllas, per mesiraziuns, per la construcziun e per il mantegniment sco er  per l'execuziun da mesiras immediatas han ils organs da la vischnanca e dal chantun  sco er las persunas che quels han incumbensà adina in dretg d'access e da transit. 2 Proprietarias  e  proprietaris  da  bains  immobigliars  ston  tolerar  controllas,  mesiraziuns, la construcziun ed il mantegniment, l'execuziun da mesiras immediatas,   il deposit transitoric da material u da maschinas da construcziun sco er la montascha  d'idrometers,  da signals,  da pitgas  e.u.v.  Las proprietarias ed ils proprietaris dals  bains immobigliars ston vegnir infurmads ordavant. 3 L'obligaziun d'indemnisar donns ch'èn vegnids chaschunads tras talas intervenziuns  sa drizza tenor las prescripziuns dal dretg chantunal d'expropriaziun.   7     807.700    7. Finanziaziun  Art.  25 Princips 1 Contribuziuns federalas e chantunalas per mesiras da la correcziun dals curs d'aua  vegnan pajadas a las vischnancas, sche las mesiras adempleschan las pretensiuns  legalas,  sch'ellas  sa  basan sin ina planisaziun adequata  e  sch'i  vegn  tschernì  ina  soluziun ch'è uschè persistenta sco pussaivel. 2 Ils  meds ch'èn vegnids garantids da la confederaziun per la correcziun dals curs  d'aua  vegnan  impundids  da  la  regenza  tenor  intents  specifics,  ed  ella  paja  contribuziuns a las vischnancas per projects per la correcziun dals curs d'aua.  Art.  26 Contribuziuns 1 Per  projects  or  da  las  cunvegnas  da  program cun  la  confederaziun  sco  er  per   projects singuls en il rom dals credits approvads paja il chantun contribuziuns a las  vischnancas. 2 Tar  projects  or  da  las  cunvegnas  da  program  importan  las  contribuziuns  chantunalas e las contribuziuns federalas proporziunalas ensemen maximalmain 80  pertschient dals custs imputabels. 3 Per projects singuls paja il chantun contribuziuns da 15 fin 25 pertschient dals custs  imputabels, uschenavant ch'ils projects vegnan er finanziads da la confederaziun. 4 Sch'ils  custs,  per  ils  quals  las  contribuziuns  vegnan  pajadas,  èn  vegnids  chaschunads  pervia  da  negligientscha  dal  mantegniment,  pon  las  contribuziuns  vegnir reducidas adequatamain.  Art.  27 Projects d'interess chantunal 1 Tar projects d'interess chantunal u tar projects cun caracter da pilot paja il chantun   ils custs da la projectaziun. 2 Per l'elavuraziun d'infurmaziuns da basa, da concepts e da plans generals per la  correcziun dals curs d'aua surpiglia il chantun ils custs, uschenavant che quels na  tutgan  betg  tar  in  project  per  la  correcziun  dals  curs  d'aua  u  tar  in  concept  da   mantegniment.  8. Disposiziuns penalas  Art.  28 Disposiziuns penalas 1 Tgi che violescha sapientivamain u per negligientscha questa lescha u relaschs e  disposiziuns che sa basan sin quella, vegn chastià cun multa fin 40 000 francs. 2 En cas levs poi vegnir desistì d'in chasti.  8       807.700   3 Empè d'ina persuna giuridica, d'ina societad collectiva u commanditara, d'ina firma  singula u d'ina collectivitad da persunas senza persunalitad giuridica èn chastiablas  las persunas natiralas che han agì u che avessan gì d'agir per quellas. Per multas e  per custs stat buna solidaricamain la persuna giuridica, la societad u la collectivitad  da persunas. 4 La procedura sa drizza tenor las disposiziuns davart  la procedura penala davant   autoritads administrativas. *  Art.  29 Mesiras executivas 1 En cas da cumportaments u da stadis che cuntrafan a questa lescha u a relaschs ed a   disposiziuns che sa basan sin quella, pon las chaschunadras ed ils chaschunaders   vegnir obligads da restabilir il stadi legal. 2 Sche  las  persunas  responsablas  n'adempleschan  betg  quest  cumond,  vegn  il  restabiliment dal stadi legal ordinà ed exequì a lur quint. 3 Disposiziuns en cas d'in  privel direct per il corp, per la vita e per valurs realas  impurtantas pon vegnir exequidas immediatamain. 4 Dal  rest  sa  drizza  l'execuziun  tenor  la  lescha  davart  la  giurisdicziun  administrativa1).  9. Disposiziuns finalas  Art.  30 Aboliziun dal dretg vertent 1 La lescha davart  la construcziun da rempars e dustanzas cunter flums e torrents  dals 7 da mars 18702) vegn abolida.  Art.  31 Midadas dal dretg vertent3)  Art.  32 Entrada en vigur 1 Questa lescha è suttamessa al referendum facultativ4). 2 La regenza fixescha il termin da l'entrada en vigur5) da questa lescha.  1) DG 370.100 2) vDG 1012; DG 807.700 3) Las midadas dal dretg vertent na vegnan betg inditgadas. 4) Il termin da referendum è scadì ils 3 da december 2008. Entaifer quest termin n'èn vegnids    inoltrads nagins referendums. 5) Messa en vigur cun CR dals 16 da december 2008 per il 1. da schaner 2009.   9   http://www.gr-lex.gr.ch/data/370.100/rm   807.700    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-08-2008 01-01-2009 relasch emprima versiun - 16-06-2010 01-01-2011 Art. 28 al. 4 midada 2010, 2412  10       807.700   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-08-2008 01-01-2009 emprima versiun - Art. 28 al. 4 16-06-2010 01-01-2011 midada 2010, 2412   11    	1. Disposiziuns generalas 	Art. 1 Intent, champ d'applicaziun 	Art. 2 Correcziun dals curs d'aua 	Art. 3 Cumpetenzas  	2. Basa 	Art. 4 Plans generals per la correcziun dals curs d'aua 	Art. 5 Concepts da mantegniment  	3. Projectaziun e construcziun 	Art. 6 Projects per la correcziun dals curs d'aua 	Art. 7 Cumpetenzas 	Art. 8 Projects intercommunals per la correcziun dals curs d'aua 	Art. 9 Zonas da projectaziun 	Art. 10 Procedura per l'approvaziun dal project 	Art. 11 Exposiziun publica 	Art. 12 Restricziun dal dretg da disponer, obligaziun d'annunzia 	Art. 13 Protestas 	Art. 14 Tractament da las protestas, approvaziun dal project 	Art. 15 Midada dal project 	Art. 16 Procedura simplifitgada 	Art. 17 Aboliziun dal project, obligaziun da surpigliar 	Art. 18 Indemnisaziun  	4. Mantegniment e mesiras immediatas 	Art. 19 Mantegniment 	Art. 20 Mesiras immediatas  	5. Polizia da construcziuns idraulicas 	Art. 21 Cumpetenzas 	Art. 22 Permissiun da la polizia da construcziuns idraulicas  	6. Auas publicas e bains immobigliars vischinants 	Art. 23 Princips 	Art. 24 Obligaziun da tolerar  	7. Finanziaziun 	Art. 25 Princips 	Art. 26 Contribuziuns 	Art. 27 Projects d'interess chantunal  	8. Disposiziuns penalas 	Art. 28 Disposiziuns penalas 	Art. 29 Mesiras executivas  	9. Disposiziuns finalas 	Art. 30 Aboliziun dal dretg vertent 	Art. 31 Midadas dal dretg vertent3) 	Art. 32 Entrada en vigur   		2018-06-06T00:57:21+0200 	"7001 Chur" 	"Gesetzessammlung Kanton Graubünden"